Завършва начално и средно образование в Петрич. Следва икономика в София. Поради изявената си гражданска позиция относно чехословашките събития, през 1982 г. той е изключен от университета. Завръща се в Петрич, където започва работа в завод „Беласица“. И там, пак заради смелото си гражданско поведение, е уволнен. Огнян обаче завежда дело и осъжда директора. Върнат е на работа и освен това, тъй като вече е приет за студент във Варна, става и стипендиант на завода.